Publication: Magyar Közlöny
Issue: MK-2003-42 (Year: 2003, Number: 42)
Era: 1990-2004
Section: 6. számú melléklet a 44/2003. (IV. 26.) FVM rendelethez
Paragraph Index: 1555

5. Minõségellenõrzés 5.1. Az I. fejezet 5.1., 5.2. és 5.3. pontjainak elõírásait alkalmazni kell. 5.2. Az I. fejezet 5.2. pontja szerinti laboratórium képes legyen ellenõrizni, és ezzel garantálni a takarmánykeverékben lévõ nemkívánatos anyagok és termékek jellegét, összetételét, homogenitását, valamint azt, hogy az átszennyezõdés a lehetõ legalacsonyabb szinten maradjon. A forgalomba hozandó takarmánykeverék táplálóanyag-tartalma feleljen meg az elõállító által garantálandó értékeknek. 5.3. A nyomonkövethetõség biztosítására elõre meghatározott módon mintákat kell venni és azokat minden forgalomba hozott takarmánykeverék tétel esetében meg kell õrizni. A mintákat úgy kell csomagolni és lezárni, hogy azok a késõbbiekben ne sérülhessenek, illetve felbontásuk egyértelmûen megállapítható legyen. Címkézésük biztosítsa azoknak a tételekkel való azonosíthatóságát. A mintákról folyamatos nyilvántartást kell vezetni. A minták tárolására olyan feltételeket kell biztosítani, hogy azokat adott esetben az Állomás rendelkezésére lehessen bocsátani, és amely a mintákat megóvja a minta összetételében bekövetkezõ bármely rendellenes megváltozástól vagy hamisítástól. A minták megõrzésének minimális ideje az elõállított termék garantált minõségmegõrzési ideje.

Source: https://magyarkozlony.hu/hivatalos-lapok/69b88ec8e02037a8d3637eee652ef17e0ba2ad2b/dokumentumok/e4451c379dbc96be3daac423580de092693182bb/letoltes